શહેરનું આભૂષણ ગણવામાં આવતી ત્રણેય તાકનું જવાબદાર તંત્ર દ્વારા તાત્કાલીક સમારકામ કરવામાં આવે તેવી ઘણા સમયથી પોરબંદરવાસીઓની માંગ હતી પરંતુ રાબેતા મુજબ જ તંત્રના બહેરા કાને એ માંગ અથડાઈને પરત ફરતી હતી જેથી ગઈ કાલે રાત્રે આ તાકનો કેટલોક ભાગ ધરાશાયી થઈ ગયો હતો દિવસના ભાગે અહીંથી દરરોજ હજારો પોરબંદર વાસીઓ-દેશ વિદેશના પ્રવાસીઓ, નજીકમાં આવેલ હવેલીએ દર્શન કરવા આવતાં વૈષ્ણવો અને શહેરની મુખ્ય શાક માર્કેટ ખરીદી અર્થે આવતી મહિલાઓ તેમજ નીચેના ભાગે જ એસબીઆઈ બેંકની મુખ્ય શાખા આવેલ હોવાથી ત્યાં આવતા ખાતેદારો વગેરે પસાર થાય છે પરંતુ સદ્ભાગ્યે રાત્રીના આ બનાવ બન્યો હોવાથી કોઈ જાનહાની થઈ ન હતી બનાવ બનતા સ્થાનિક લોકો મોટી સંખ્યામાં એકત્ર થઈ ગયા હતા અને ફાયરબ્રિગ્રેડનો સ્ટાફ પણ ત્યાં પહોંચી ગયો હતો અને ફાયરબ્રિગેડની ટીમે હજુ આ તાકના લટકી રહેલા જોખમી ભાગને અને લટકી રહેલ નળિયાને ત્યાંથી દુર કર્યો હતો શહેરના ઘરેણા સમાન આ તાકનો મોટા ભાગનો હિસ્સો હજુ પણ જર્જરિત હાલતમાં જોવા મળે છે ત્યારે તંત્ર દ્વારા તાત્કાલિક સમારકામ કરાવવામાં આવે તેવી માંગ ઉઠી છે.